
REFERAT

privind modificarea indicatorilor tehnico economici aprobaţi prin 
 Hotărârea Consiliului Local nr. 354/28.09.2010 şi Hotărârea Consiliului Local nr.301/29.07.2010 pentru proiectul “Reabilitarea, modernizarea, dezvoltarea şi echiparea Ambulatoriului de Obstetrică şi Ginecologie a Spitalului Clinic Municipal de Urgenţă Timişoara”


Secţia de Obstetrică şi Ginecologie a Spitalului  Clinic Municipal de Urgenţă Timişoara în cadrul căreia funcţionează Ambulatoriul de specialitate Obstetrică Ginecologie care face obiectul proiectului prestează servicii medicale ce se adresează pacientelor cu patologie complexă din judeţul Timiş şi judeţele limitrofe. Unitatea sanitară a fost înfiinţată în anul 1947 şi reprezintă în prezent cea mai mare unitate de specialitate obstetrică-ginecologie din vestul ţării.


Prin Hotărârea Consiliului Local nr.  301/29.07.2010 s-a aprobat proiectul „ Reabilitarea, modernizarea, dezvoltarea şi echiparea Ambulatoriului Spitalului Clinic de Obstetrică şi Ginecologie „Dr. Dumitru Popescu” Timişoara ” în vederea accesării fondurilor nerambursabile prin Programul Operaţional Regional 2007-2013, Axa prioritară 3 - Îmbunătăţirea infrastructurii sociale, Domeniul major de intervenţie 3.1 -Reabilitarea/modernizare/echiparea infrastructurii serviciilor de sănătate.


Prin Hotărârea Consiliului Local nr.  354/28.09.2010 s-a modificat Hotărârea Consiliului Local nr.  301/29.07.2010 privind aprobarea proiectului „Reabilitarea, modernizarea, dezvoltarea şi echiparea Ambulatoriului Spitalului Clinic de Obstetrică şi Ginecologie „Dr. Dumitru Popescu” Timişoara” în vederea accesării fondurilor nerambursabile prin Programul Operaţional Regional 2007-2013, Axa prioritară 3 - Îmbunătăţirea infrastructurii sociale, Domeniul major de intervenţie 3.1 -Reabilitarea/modernizare/echiparea infrastructurii serviciilor de sănătate, prin care s-a modificat doar articolul 1 din HCL 301/29.07.2010, restul articolelor au rămas neschimbate. 

Având în vedere că Spitalul Clinic de Obstetrică şi Ginecologie Dr. Dumitru Popescu din Timişoara a fost desfiinţat şi comasat cu Spitalul Clinic Municipal de Urgenţă Timişoara, conform HG nr.871/05.09.2011, devenind Secţie de Obstetrică şi Ginecologie a Spitalului  Clinic Municipal de Urgenţă Timişoara în cadrul căreia funcţionează Ambulatoriul de specialitate Obstetrică Ginecologie care face obiectul proiectului, se impune revizuirea titlului proiectului din “Reabilitarea, modernizarea, dezvoltarea şi echiparea Ambulatoriului Spitalului Clinic de Obstetrică şi Ginecologie Dr. Dumitru Popescu Timişoara” în “Reabilitarea, modernizarea, dezvoltarea şi echiparea Ambulatoriului de Obstetrică şi Ginecologie a Spitalului Clinic Municipal de Urgenţă  Timişoara”

În data de 31.08.2010 a fost depusă la ADR Vest cererea de finanţare pentru proiectul „Reabilitarea, modernizarea, dezvoltarea şi echiparea Ambulatoriului Spitalului Clinic de Obstetrică şi Ginecologie Dr. Dumitru Popescu Timişoara” în cadrul Programului Operaţional Regional 2007-2013.
În urma procesului de verificare a conformităţii administrative şi eligibilităţii cererii de finanţare, aceasta a fost declarată conformă administrativ şi eligibilă, iar prin scrisoarea de notificare nr. 860 din 21.01.2014, ADR Vest  ne-a informat că cererea de finanţare depusă, a fost considerată acceptată pentru următoarea etapă a procesului – verificarea conformităţii proiectului tehnic. Ca urmare, prin adresa inregistrata cu nr. SC2014-9365/09.04.2014 a fost transmis proiectul tehnic la ADR Vest, având nr. de inregistrare V/36/3/3.1/623/31.08.2010/PT/09.04.2014.

În vederea continuării etapelor precontractuale pentru semnarea contractului de finanţare, Organismul Intermediar – ADR Vest, prin adresa nr.CDD2014-295/14.05.2014 solicită clarificări şi actualizarea documentaţiei tehnico-economice a proiectului, inclusiv a indicatorilor tehnico-economici – faza PT, în conformitate cu forma finală a bugetului verificat şi modificat în etapa de revizuire a cererii de finanţare în urma analizei conformităţii proiectului tehnic aferent cererii de finanţare nr.V/36/3/3.1/623/31.08.2010. Ca răspuns, Spitalul Clinic Municipal de Urgenţă Timişoara, solicită modificarea indicatorilor de rezultat, întrucât datorită descreşterii demografice în perioada scursă de la scrierea Studiului de Fezabilitate până în prezent, indicatorii la începutul perioadei de implementare   s-au diminuat.

Totodată, indicatorii tehnico economici s-au modificat şi ca urmare după finalizarea proiectului tehnic, este necesară aprobarea actualizării indicatorilor tehnico economici, pentru proiectul “Reabilitarea, modernizarea, dezvoltarea şi echiparea Ambulatoriului de Obstetrică şi Ginecologie a Spitalului Clinic Municipal de Urgenţă Timişoara”, precum şi a denumirii proiectului cu titlul revizuit „Reabilitarea, modernizarea, dezvoltarea şi echiparea Ambulatoriului de Obstetrică şi Ginecologie a Spitalului Clinic Municipal de Urgenţă Timişoara”,  

Având în vedere cele menţionate mai sus, 






Propunem spre aprobare următoarele,
1. Modificarea art. 1 din Hotărârea Consiliului Local  nr. 354/28.09.2010, care va avea următorul conţinut: 

„Se aprobă proiectul „Reabilitarea, modernizarea, dezvoltarea şi echiparea Ambulatoriului de Obstetrică şi Ginecologie a Spitalului Clinic Municipal de Urgenţă  Timişoara” în vederea accesării fondurilor nerambursabile prin Programul Operaţional Regional 2007-2013, Axa prioritară 3 - Îmbunătăţirea infrastructurii sociale, Domeniul major de intervenţie 3.1 -Reabilitarea/modernizarea/echiparea infrastructurii serviciilor de sănătate”.
2. Modificarea art. 2 din Hotărârea Consiliului Local  nr.301/29.07.2010, care va avea următorul conţinut:
„Se aprobă actualizarea indicatorilor tehnico economici pentru obiectivul de investiţii „Reabilitarea, modernizarea, dezvoltarea şi echiparea Ambulatoriului de Obstetrică şi Ginecologie a Spitalului Clinic Municipal de Urgenţă  Timişoara” conform Anexei care face parte integrantă din prezenta hotărâre”. 

3. Modificarea art. 3 din Hotărârea Consiliului Local  nr.301/29.07.2010, care va avea următorul conţinut:
„Se aprobă valoarea totală a proiectului în sumă de 10.694.419,46 lei (inclusiv T.V.A), alocarea în bugetul local a sumelor reprezentând contribuţia proprie a Municipiului Timişoara la valoarea eligibilă a proiectului în sumă de 171.874,84 lei, a cheltuielilor neeligibile şi conexe aferente proiectului în sumă de  35.010,00 lei şi T.V.A în valoare de 2.065.667,86  lei, precum şi asigurarea valorii necesare implementării optime a proiectului, ca avans, în condiţiile rambursării/decontărilor ulterioare.

Taxa pe valoarea adăugată plătită, aferentă asistenţei financiare nerabursabile efectuate în cadrul proiectului, va fi rambursată de Autoritatea de Management pentru Programul Operaţional Regional 2007-2013, conform prevederilor legislaţiei în vigoare, în condiţiile rambursării/decontărilor ulterioare.”
4. Celelalte articole din HCL nr.  301/29.07.2010 şi HCL nr. 354/28.09.2010 rămân neschimbate. 

